recursal/SuperWikiNEXT-32B huggingface dataset:
**ज़िन्द कौल** (1884-1965) भारतीय कवि, लेखक और शिक्षक थे। उन्होंने पारसी, हिन्दी, उर्दू और कश्मीरी में रचनाएँ की। कौल ने कश्मीरी कार्यों का पारसी, अंग्रेज़ी और देवनागरी में अनुवाद भी किया। इनके द्वारा रचित एक कविता–संग्रह *सुमरन*  के लिये उन्हें सन् १९५६ में साहित्य अकादमी पुरस्कार (कश्मीरी) से सम्मानित किया गया।

व्यक्तिगत जीवन
--------------

ज़िन्द कौल को उनके शिष्यों और दोस्तों में *मास्टरजी* के नाम से भी जाना जाता था। उनको यह नाम इसलिए मिला क्योंकि वो विद्यालय और घर में बहुत कश्मीरियों को पढ़ाया करते थे।

कौल का जन्म कश्मीरी पंडित परिवार में हुआ। उनके पिता लक्ष्मण पंडित उनकी अनौपचारिक शिक्षा के प्रति तटस्थ थे और कौल को जीवन में विभिन्न कठिनाइयों का सामना करना पड़ा। वो एक लम्बे समय के लिए विद्यालय शिक्षक थे। उसके बाद, उन्होंने एक लिपिक के रूप में कार्य किया। सन् 1939 में कौल कश्मीर प्रचार कार्यालय से एक अनुवादक के रूप में सेवानिवृत हुए। उनका १९६५ में जम्मू में निधन हुआ।

साहित्यिक कार्य
---------------

ज़िन्द कौल प्रथम कश्मीरी हैं जिन्होंने साहित्य अकादमी पुरस्कार जीता, उन्हें *सुमरन* नामक कविता संकलन पुस्तक की रचना के लिए वर्ष 1956 में यह पुरस्कार मिला। इसका प्रथम संस्करण देवनागरी में प्रकाशित हुआ और बाद में सरकार ने इसे पारसी-अरबी लीपियों में छपवाया। साहित्य अकादमी ने कौल को इस पुस्तक के लिए पुरस्कार राशी ₹ 500 दिये।

कौल ने शुरु में पारसी, हिन्दी और उर्दू में लिखा। उनकी प्रथम कविता *यूनिटी एण्ड सेमपैथी* (Unity and Sympathy) थी जिसकी रचना 1896 में की और इसे श्रीनगर में सनातन धर्म सभा में सुनाया।
मास्टरजी ने 1942 में कश्मीरी में लेखन आरम्भ कर दिया। उन्होंने अपनी कश्मीरी कविताओं में प्रारम्भ में भक्ति, दर्शन और शान्ति गीत लिखे। मास्टरजी की कविताएँ सभी चार भाषाओं में प्रकाशित हुई। यद्यपि उन्होंने कश्मीरी लेखने में नाम कमाया।

### अनुवाद

ज़िन्द कौल ने रहस्यवादी कश्मीरी लेखक और कवि नन्द राम परमानन्द के सभी तीन भागों का अंग्रेज़ी में अनुवाद किया।

सन्दर्भ
-------

1. ↑  "Zinda Kaul". kunear.com. मूल से 14 अगस्त 2012 को पुरालेखित. अभिगमन तिथि 28 दिसम्बर 2013.
2. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि १ सितंबर २०१७.
3. 1 2 3  "community - prominent kashmiris". Kashmir Education, Culture & Science society (KECSS). मूल से 13 दिसंबर 2013 को पुरालेखित. अभिगमन तिथि 28 दिसम्बर 2013.
4. ↑  जॉर्ज, के॰ एम॰. *Modern Indian Literature, an Anthology, Vol 3*. पृ॰ 692. अभिगमन तिथि 28 दिसम्बर 2013.
5. ↑  राय, मृदु (2004). *Hindu Rulers, Muslim Subjects: Islam, Rights and the history of Kashmir*. सी हर्स्ट & कोर्पोरेशन लिमिटेड, लन्दन. पृ॰ 249. आई॰ऍस॰बी॰ऍन॰ 1-85065-661-4.
6. ↑  Nazam, lisindia.net. "Kashmir LIterature". CIIL. मूल से 17 जुलाई 2010 को पुरालेखित. अभिगमन तिथि 28 दिसम्बर 2013.
7. ↑  "Welcome to Kashmir (Valley of Saints)". khirbhawani.org. मूल से 23 मार्च 2015 को पुरालेखित. अभिगमन तिथि 28 दिसम्बर 2013.

बाहरी कड़ियाँ
-------------

* ब्रज काचरू द्वारा ज़िन्द कौल
**कोई मेरे दिल में है** 2005 में बनी हिन्दी भाषा की फिल्म है। इसमें प्रियांशु चटर्जी, दीया मिर्ज़ा, राकेश वशिष्ठ और नेहा प्रमुख भूमिकाओं में हैं।

संक्षेप
-------

धनी मल्होत्रा परिवार में विक्रम (कादर ख़ान), उनकी पत्नी और बेटा राज (प्रियांशु चटर्जी) शामिल हैं। वे चाहते हैं कि राज उनके दोस्त ईश्वरचंद मंगतराम गोरे की अमेरिका में रहने वाली इकलौती बेटी सिमरन (दीया मिर्ज़ा) से शादी करें। लेकिन राज अपना जीवनसाथी खुद ढूंढने का इरादा रखता है। वह अपनी बहन की शिक्षिका आशा (नेहा) को पसंद करता है। वह एक गरीब परिवार से आती है। दूसरी ओर, सिमरन भी राज से शादी करने से इंकार कर देती है, क्योंकि वह एक उभरते गायक समीर (राकेश वशिष्ठ) से प्यार करती है। जब सिमरन को भारत बुलाया जाता है और राज से मिलवाया जाता है, तो दोनों अपनी शादी रद्द करने की योजना बनाते हैं। जब दोनों अपनी प्रेमियों को लुभाने की कोशिश करते हैं, तो उन्हें पता चलता है कि समीर आशा का मंगेतर है। सिमरन और राज दोनों अब एक योजना बनकर दोनों को अलग कर देते हैं। 

राज की शादी आशा से तय हो जाती है। शादी की पूर्वसंध्या पर दोषी राज, समीर के सामने कबूल करता है कि कैसे वह और सिमरन उसे आशा से अलग करने में कामयाब रहे। समीर राज को माफ कर देता है और उससे इस शादी को आगे बढ़ाने के लिए कहता है। वह उससे यह भी अनुरोध करता है कि वह आशा को सच्चाई न बताए क्योंकि इससे वह पूरी तरह टूट सकती है। सिमरन जो शर्मिंदा है, समीर के सामने कबूल करती है कि उसे राज के प्रति अपने सच्चे प्यार का एहसास हुआ है। हालांकि अब बहुत देर हो चुकी है। शादी के बाद, राज आशा के सामने कबूल करता है कि उसे सिमरन के लिए अपनी सच्ची भावनाओं का एहसास हो गया है। लेकिन वह यह जानकर चौंक जाता है कि घूंघट के पीछे की दुल्हन सिमरन है और उसने आशा से नहीं बल्कि सिमरन से शादी की है। जब सिमरन ने समीर के सामने राज के लिए अपनी भावनाओं को कबूल किया था, तो राज के पिता ने उनकी बातचीत सुन ली थी। उन्होंने यह दुल्हन की अदला-बदली की योजना बनाई। फिल्म समीर और आशा के मिलन के साथ समाप्त होती है और वे अंततः राज और सिमरन को माफ कर देते हैं।

मुख्य कलाकार
------------

* प्रियांशु चटर्जी — राज मल्होत्रा
* दीया मिर्ज़ा — सिमरन
* राकेश वशिष्ठ — समीर ख़ान
* कादर ख़ान — विक्रम मल्होत्रा
* रीमा लागू — श्रीमती विक्रम मल्होत्रा
* अमिता नाँगिया — सोनी मल्होत्रा
* नेहा — आशा
* सदाशिव अमरापुरकर — ईश्वरचंद
* रीटा भादुड़ी — आशा की माँ
* दिनेश हिंगू — रामू
* गुफी पेंटल — आशा के पिता
* हिमानी शिवपुरी — ईश्वरचंद की पत्नी

संगीत
-----

सभी निखिल-विनय द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "कोई मेरे दिल में है" | फैज़ अनवर | कुमार सानु, अनुराधा पौडवाल | 7:02 |
| 2. | "ना दिल को लगाते" | फैज़ अनवर | उदित नारायण, अनुराधा पौडवाल | 5:41 |
| 3. | "बाहों में नहीं रहना" | फैज़ अनवर | अदनान सामी, आशा भोंसले | 5:57 |
| 4. | "शरारती शरारती" | फैज़ अनवर | शान | 5:23 |
| 5. | "मुझसे दोस्ती करोगे" | फैज़ अनवर | उदित नारायण, अनुराधा पौडवाल | 6:40 |
| 6. | "कोई तो तेरे चाँद से" | समीर | उदित नारायण | 5:45 |
| 7. | "कार वॉश म्युज़िक" | फैज़ अनवर | हेमा सरदेसाई | 1:28 |
| 8. | "कोई मेरे दिल में है" (वाद्य संगीत) | — | — | 4:52 |

बाहरी कड़ियाँ
-------------

* *कोई मेरे दिल में है*  इंटरनेट मूवी डेटाबेस पर
**नमन विनयकुमार ओझा** (जन्म:20 जुलाई 1983 को उज्जैन, मध्य प्रदेश में), एक भारतीय प्रथम श्रेणी के क्रिकेटर हैं। वह भारत के लिये अंतरराष्ट्रीय क्रिकेट में प्रतिनिधित्व भी कर चुके है। उन्होंने 28 अगस्त 2015 को श्रीलंका के खिलाफ भारत की तरफ से अपना पहला टेस्ट मैच खेला था।

14 अगस्त 2016 से ऑस्ट्रेलिया में दो अनौपचारिक 'टेस्ट' और चार राष्ट्र वनडे टूर्नामेंट के लिये नमन ओझा को भारत ए टीम के कप्तान के रूप में नामित किया गया था। 2014 का भारत ए टीम का ऑस्ट्रेलिया दौरा, ओझा के लिये एक यादगार था जिसमें उन्होंने एक चार-दिवसीय मैच के पहली पारी में दोहरा शतक और दूसरी पारी में शतक लगाया था।

वह शीर्ष क्रम के एक सक्षम बल्लेबाज और विकेटकीपर हैं, ओझा ने 2000-01 में मध्य प्रदेश की ओर से अपनी प्रथम श्रेणी क्रिकेट की शुरुआत की थी।

उन्होंने दक्षिण अफ्रीका में 2009 इंडियन प्रीमियर लीग में राजस्थान रॉयल्स का प्रतिनिधित्व किया था। उन्होंने राजस्थान रॉयल्स के लिए बल्लेबाजी की शुरुआत की और कुछ महत्वपूर्ण पारियाँ खेली। उन्होंने टूर्नामेंट में दो अर्धशतक बनाए और 11 छक्के लगाए। वह मध्य प्रदेश टी20 लीग में इंदौर के लिए भी खेलते है।

जुलाई 2014 में, ब्रिस्बेन में भारत ए के लिए एक अनौपचारिक मैच में खेलते हुए, नमन ने नाबाद 219 रन बनाए जिसमें 29 चौके और 8 छक्के शामिल थे। जून 2016 में, ऑस्ट्रेलिया के अगले दौरे में भारत ए का प्रतिनिधित्व करते हुए, नमन को कप्तान की ज़िम्मेदारी सौंपी गई थी।

अंतरराष्ट्रीय करियर
-------------------

ओझा की मुख्य भारतीय टीम में आगमन तब हुआ, जब चयनकर्ताओं ने विकेटकीपर महेंद्र सिंह धोनी सहित कई वरिष्ठ खिलाड़ियों को आराम कराने का फैसला किया, और उन्हें भारत के 2010 के जिम्बाब्वे दौरे के लिए ट्वेंटी-20 और उसी दौरे पर एक ओडीआई ट्राई सीरीज़ में बैक-अप विकेटकीपर के रूप में शामिल किया गया। अगस्त 2015 में श्रीलंका के भारत दौरे में विकेटकीपर रिद्धिमान साहा को हम्सट्रिंग चोट के कारण बाहर हो जाने के बाद, ओझा ने तीसरे टेस्ट में 32 वर्ष की उम्र में अपना पहले टेस्ट मैच में पदार्पण किया। ओझा ने 56 रन, चार कैच और एक स्टंपिंग के साथ टेस्ट पूरा किया।

सन्दर्भ
-------

1. ↑  "India tour of Sri Lanka, 3rd Test: Sri Lanka v India at Colombo (SSC), Aug 28-Sep 1, 2015". ESPNCricinfo. 28 August 2015. मूल से 1 सितंबर 2015 को पुरालेखित. अभिगमन तिथि 28 August 2015.
2. ↑  "संग्रहीत प्रति". मूल से 1 नवंबर 2018 को पुरालेखित. अभिगमन तिथि 8 अक्तूबर 2018.
3. ↑  "संग्रहीत प्रति". मूल से 13 मई 2009 को पुरालेखित. अभिगमन तिथि 8 अक्तूबर 2018.
4. ↑  "संग्रहीत प्रति". मूल से 3 मार्च 2016 को पुरालेखित. अभिगमन तिथि 8 अक्तूबर 2018.
5. ↑  "Naman Ojha to lead India A in Australia". ESPNCricinfo. 25 June 2016. मूल से 26 जून 2016 को पुरालेखित. अभिगमन तिथि 25 June 2016.
**भाग्यवती** पण्डित श्रद्धाराम फिल्लौरी द्वारा रचित हिन्दी उपन्यास है। इसकी रचना सन् १८७७ में हुई थी।हालाँकि इसके पहले लाला श्रीनिवास द्वारा रचित उपन्यास परीक्षागुरू जिसका प्रकाशन 1882 मे किया गया;को हिंदी का पहला उपन्यास माना गया है। भाग्यवती की रचना मुख्यत: अमृतसर में हुई थी और सन् १८८८ में यह प्रकाशित हुआ। इस उपन्यास की पहली समीक्षा अप्रैल 1887 में हिन्दी की मासिक पत्रिका प्रदीप में प्रकाशित हुई थी। इसे पंजाब सहित देश के कई राज्यो के स्कूलों में कई सालों तक पढाया जाता रहा। इस उपन्यास में उन्होंने काशी के एक पंडित उमादत्त की बेटी भगवती के किरदार के माध्यम से बाल विवाह पर ज़बर्दस्त चोट की। इसी इस उपन्यास में उन्होंने भारतीय स्त्री की दशा और उसके अधिकारों को लेकर क्रांतिकारी विचार प्रस्तुत किए।

यह उपन्यास स्त्रियों में जागृति लाने के उद्देश्य से लिखा गया था। इस उपन्यास की मुख्य पात्र एक स्त्री है। इसमें स्त्रियों के प्रगतिशील रूप का चित्रण है एवं उनके अधिकारों एवं स्थिति की बात की गयी है। उस जमाने में इस उपन्यास में विधवा विवाह का पक्ष लिया गया है; बालविवाह की निन्दा की गयी है ; बच्चा और बच्ची के समानता की बात की गयी है। यह पुस्तक उस समय विवाह में लड़कियों को दहेज के रूप में दी जाती थी।

पं. श्रध्दाराम के जीवन और उनके द्वारा लिखी गई पुस्तकों पर गुरू नानक विश्वविद्यालय के हिन्दी विभाग के डीन और विभागाध्य्क्ष श्री डॉ॰ हरमिंदर सिंह ने ज़बर्दस्त शोध कर तीन संस्करणों में श्रद्धाराम ग्रंथावली का प्रकाशन भी किया है। उनका मानना है कि पं॰ श्रद्धाराम का यह उपन्यास हिन्दी साहित्य का पहला उपन्यास है। लेकिन यह मात्र हिन्दी का ही पहला उपन्यास नहीं था बल्कि कई मायनों में यह पहला था। उनके उपन्यास की नायिका भाग्यवती पहली बेटी पैदा होने पर समाज के लोगों द्वार मजाक उड़ाए जाने पर अपने पति को कहती है कि किसी लड़के और लड़की में कोई फर्क नहीं है। उन्होने इस उपन्यास के जरिए बाल विवाह जैसी कुप्रथा पर ज़बर्दस्त चोट की। उन्होंने तब लड़कियों को पढाने की वकालात की जब लड़कियों को घर से बाहर तक नहीं निकलने दिया जाता था। परंपराओं, कुप्रथाओं और रुढियों पर चोट करते रहने के बावजूद वे लोगों के बीच लोकप्रिय बने रहे। जबकि वह ऐक ऐसा दौर था जब कोई व्यक्ति अंधविश्वासों और धार्मिक रुढियों के खिलाफ कुछ बोलता था तो पूरा समाज उसके खिलाफ हो जाता था। निश्चय ही उनके अंदर अपनी बात को कहने का साहस और उसे लोगों तक पहुँचाने की जबर्दस्त क्षमता थी।
Indian police officer from Karnatakaसाँचा:SHORTDESC:Indian police officer from Karnataka

मुंगनहल्ली नारायणस्वामी दिनेश कर्नाटक के एक भारतीय पुलिस सेवा अधिकारी हैं, जो वर्तमान में राजस्थान के भ्रष्टाचार निरोधक ब्यूरो के अतिरिक्त पुलिस महानिदेशक के रूप में कार्यरत हैं। 

दिनेश राजस्थान कैडर के 1995 बैच के भारतीय पुलिस सेवा के अधिकारी हैं और राजस्थान के एंटी करप्शन ब्यूरो में अतिरिक्त पुलिस महानिदेशक के रूप में कार्यरत हैं। वह कर्नाटक राज्य से हैं। उन्होंने सोहराबुद्दीन - तुलसीराम प्रजापति मुठभेड़ मामलों में सात साल जेल में बिताए। मई 2014 में अपनी रिहाई के बाद, उन्होंने खनन विभाग में प्रमुख भ्रष्टाचार रैकेट का पता लगाने के लिए एसीबी राजस्थान के आईजी के रूप में नेतृत्व किया, जिससे 1983 बैच के आईएएस अधिकारी अशोक सिंघवी को गिरफ्तार किया गया, जो खान सचिव के रूप में कार्यरत थे। इसके अलावा आईजी एसओजी राजस्थान के रूप में उनकी देखरेख में, जून 2017 में एसओजी और पुलिस टीमों के साथ एक मुठभेड़ में 5 लाख का इनामी कुख्यात गैंगस्टर आनंदपाल सिंह मारा गया और उसके गिरोह को निष्प्रभावी कर दिया गया।

इन्हें भी देखें
---------------

डी जी वंजारा

सन्दर्भ
-------

1. ↑
**रमाबाई भीमराव आंबेडकर** ( 07 फ़रवरी 1898 - २७ मई १९३५) भीमराव आम्बेडकर की पत्नी थीं।

जीवन
----

रमाबाई का जन्म एक गरीब परिवार में हुआ था। वो अपने पिता भिकु धुत्रे (वलंगकर) व माता रुक्मिणी के साथ पास के वंणद गांव में नदी किनारे महारपुरा बस्ती में रहती थी। उन्हें ३ बहनें व एक भाई - शंकर था। रमाबाई की बड़ी बहन दापोली में रहती थी। भिकु दाभोल बंदरगाह में मछलिओं से भरी हुई टोपलिया बाजार में पहुंचाते थे। रमा के बचपन में ही उनकी माता का बिमारी से निधन हुआ था। माता के जाने से बच्ची रमा के मन पर आघात हुआ। छोटी बहन गौरा और भाई शंकर तब छोटे थे। कुछ दिन बाद उनके पिता भिकु का भी निधन हो गया। आगे वलंगकर चाचा और गोविंदपुरकर मामा इन सब बच्चों को लेकर मुंबई में चले गये और वहां भायखला चाळ में रहने लगे।

सुभेदार रामजी आंबेडकर यह अपने पुत्र भीमराव आंबेडकर के लिए वधू की तलाश कर रहे थे। वहां उन्हे रमाबाई का पता चला, वे रमा को देखने गये। रमा उन्हें पसंद आई और उन्होंने रमा के साथ अपने पुत्र भीमराव की शादी कराने का फैसला कर लिखा। विवाह के लिए तारिख सुनिश्चित कि गई और अप्रैल १९०६ में रमाबाई का विवाह भीमराव आंबेडकर से सपन्न हुआ। विवाह के समय रमा की आयु महज ९ वर्ष एवं भीमराव की आयु १४ वर्ष थी और वे ५ वी अंग्रेजी कक्षा पढ रहे थे।

निधन
----

२७ मई १९३५ को सुबह के ९
बजे रमाईबाई का निधन हुआ।

सन्दर्भ
-------

1. ↑  मुरलीधर खजने (१५ अप्रैल २०१६). "The life and times of Ramabai Ambedkar" [रमाबाई अम्बेडकर का जीवन और समय] (अंग्रेज़ी में). द हिन्दू. मूल से 13 फ़रवरी 2017 को पुरालेखित. अभिगमन तिथि १२ फ़रवरी २०१७.
**खोइराबारी** भारत के असम राज्य के उदालगुरी जिले का एक शहर है. खोइराबारी, खोइराबारी उप-मंडल के उप-विभागीय मुख्यालय के रूप में कार्य करता है।  शहर का कुल भौगोलिक क्षेत्रफल 56.93 हेक्टेयर है। खोइराबारी शहर की कुल जनसंख्या 873 है, जिसमें पुरुष जनसंख्या 443 है जबकि महिला जनसंख्या 430 है  खोइराबारी शहर गांव की साक्षरता दर 80.64% है, जिसमें से 85.10% पुरुष और 76.05% महिलाएं साक्षर हैं। 

खोइराबारी नगर गांव में लगभग 214 घर हैं।  खोइराबारी शहर गांव इलाके का पिनकोड 784522 है। खोइराबारी जिला मुख्यालय उदलगुरी से 40 किमी पश्चिम की ओर स्थित है। यह एक तहसील मुख्यालय है। रंगिया, मंगलदोई, नलबाड़ी, गुवाहाटी खोइराबारी के नजदीकी शहर हैं।

1. ↑  News, India TV. "Khoirabari Pin Code | Postal Code (Zip Code) of Khoirabari, Darrang, Assam, India". *www.indiatvnews.com*. अभिगमन तिथि 2023-12-29.
2. ↑  "Pin Code of Khoirabari, Udalguri, Assam, India". *indiapincodes.net*. अभिगमन तिथि 2023-12-29.
3. ↑  "Make My Trip | Khoirabari".
4. ↑  "Villages & Towns in Khoirabari Circle of Darrang, Assam". *www.census2011.co.in*. अभिगमन तिथि 2023-12-29.
5. ↑  "Maps, Weather, and Airports for Khoirabari, India". *www.fallingrain.com*. अभिगमन तिथि 2023-12-29.
**पहेली** एक खेल, समस्या या खिलौना है जो किसी व्यक्ति की कल्पना या ज्ञान का परीक्षण करता है। किसी पहेली में, खिलाड़ी से उम्मीद की जाती है कि वह पहेली के सही या मजेदार समाधान तक पहुंचने के लिए तार्किक तरीके से टुकड़ों को एक साथ रखे (या उन्हें अलग करे)। पहेली की विभिन्न शैलियाँ हैं, जैसे क्रॉसवर्ड पहेलियाँ, शब्द-खोज पहेलियाँ, संख्या पहेलियाँ, संबंधपरक पहेलियाँ, और तर्क पहेलियाँ। पहेलियों के अकादमिक अध्ययन को गूढ़ विद्या कहा जाता है।

पहेलियाँ अक्सर मनोरंजन के रूप में बनाई जाती हैं लेकिन वे गंभीर गणितीय या तार्किक समस्याओं से भी उत्पन्न हो सकती हैं। ऐसे मामलों में, उनका समाधान गणितीय अनुसंधान में महत्वपूर्ण योगदान हो सकता है।

पहेली को में भारत में एक महत्वपूर्ण मनोरंजन का साधन माना जाता है । जिसमें पहेली को बुझना होता है। भारत में खाली समय को व्यतीत करने या मनोरंजन के लिए एक व्यक्ति द्वारा दूसरे व्यक्ति से हिंदी पहेली (Janaula) पूछते है.जिसमें व्यक्ति को एक छोटी सी पहेलियां का सोच समझकर हल करने के लिए विचार करना होता है। ये एक छोटा सवाल होता है जिसे लोग सोचते हैं और उसका जवाब ढूंढते हैं। और उसका उत्तर दिया जाता है । यह मनोरंजन के साथ-साथ दिमाग के विकास के लिए बहुत ही सहायक होती हैं।

सन्दर्भ
-------

1. ↑  History of Jigsaw Puzzles Archived 2014-02-11 at the वेबैक मशीन The American Jigsaw Puzzle Society
2. ↑  "History of Puzzles | PuzzleWarehouse.com". *www.puzzlewarehouse.com*. अभिगमन तिथि 2019-11-20.
3. ↑  Kendall G.; Parkes A.; and Spoerer K. (2008) *A Survey of NP-Complete Puzzles*, International Computer Games Association Journal, 31(1), pp 13–34.

सुझावित पाठ
-----------

* Van Delft, Pieter; Botermans, Jack (1978). *Creative puzzles of the world*.

बाहरी कड़ियाँ
-------------

|  |  |
| --- | --- |
|  |  विकिसूक्ति पर ***पहेली*** से सम्बन्धित उद्धरण हैं।  |

|  |  |
| --- | --- |
|  |  विकिपुस्तक पर ***Puzzles*** से सम्बन्धित एक किताब है।  |

|  |  |
| --- | --- |
|  | ***puzzle*** को विक्षनरी में देखें जो एक मुक्त शब्दकोश है।  |

|  |  |
| --- | --- |
| प्राधिकरण नियंत्रण आँकड़े: राष्ट्रीय विकिडाटा पर सम्पादित करें | 
* जर्मनी
* इजराइल
* संयुक्त राज्य अमेरिका
* लातविया
* जापान
* चेक गणराज्य

 |
**बीसलदेव रासो** पुरानी पश्चमी राजस्थानी की एक सुप्रसिद्ध रचना है। इसके रचनाकार नरपति नाल्ह हैं। इस रचना में उन्होंने कहीं पर स्वयं को "नरपति" कहा है और कहीं पर "नाल्ह"। सम्भव है कि नरपति उनकी उपाधि रही हो और "नाल्ह" उनका नाम हो। बीसलदेव रासो" की रचना चौदहवीं शती विक्रमी की मानी जाती है। बीसलदेव एक प्रतापशाली राजा एवं संस्कृत के अच्छे कवि थे। उन्होंने अपना ‘हरकेलिविजय’ नाटक शिलापट्टों पर खुदवाया तथा राजकवि सोमदेव ने ललित विग्रह नामक नाटक भी लिखा।

बीसलदेव रासो के चार खण्ड है-

* (१) **प्रथम खण्ड**- मालवा के परमार भोज की पुत्री राजमती से शाकम्भरी-नरेश बीसलदेव (विग्रहराज) के विवाह का वर्णन,

* (२) **द्वितीय खण्ड**- बीसलदेव का राजमती से रूठकर उड़ीसा जाना,

* (३) **तृतीय खण्ड खण्ड** - राजमती का विरह-वर्णन

* (४) **चतुर्थ** - भोजराज द्वारा अपनी पुत्री को वापस ले आना; बीसलदेव को वहाँ से चित्तौड़ लाने का प्रसंग।

लेकिन यहाँ ऐतिहासिक दृष्टि से असंगति दिखती है क्योंकि भोज एवं बीसलदेव में लगभग 100 वर्षों का अंतर है। बीसलदेव से सौ वर्ष पहले ही धार के प्रसिद्घ राजा भोज का देहांत हो गया था। 
बीसलदेव की एक परमार वंश की रानी थी,यह बात 
परमपरा से अवश्य चली आती थी, क्योंकि इसका उल्लेख पृथ्वीराजरासो में भी है। यह भी हो सकता है कि धार के परमारों की उपाधि ही भोज हो। आबू के परमार भी राजपूतानो में फैले हुए थे। अतः राजमती इनहि में से किसी की कन्या हो।
दिये गए संवत पर विचार से कवि बीसलदेव का समसामयिक लगता है।

इस काव्य में वीर और श्रृंगार का अच्छा मेल है। इसमें श्रृंगार ही प्रधान रस है,वीर रस केवल आभास मात्र है। श्रृंगार रस की दृष्टि से विवाह और रूठकर विदेश जाने का मनमाना वर्णन है। 
यह घटनात्मक काव्य नहीं,वर्णात्मक काव्य लगती है।

इसकी भाषा को देखते हैं तो वह साहित्यिक नहीं राजस्थानी है। साहित्य की सामान्य भाषा हिन्दी है ही थी जो "पिंगल' भाषा कहलाती थी। 
गेय काव्य होने के कारण इसकी भाषा में भी बहुत कुछ फेरफार हुआ है। इ

इन्हें भी देखें
---------------

* वीसलदेव

बाहरी कड़ियाँ
-------------

* वीसलदेव रासो (भारतीय अंकीय पुस्तकालय)
* कविता निकुंज
**उदयसिंह द्वितीय** एक भारतीय शासक थे।

जीवन
----

उदयसिंह की सबसे पसंदिता पत्नी रानी धीरबाई भटियाणी चाहती थी कि उदयसिंह के निधन के तत्पश्चात **जगमाल** को उत्तराधिकार बनाया जाए ,इस कारण उदयसिंह ने जगमाल को अपना उत्तराधिकार बनाने के लिए तैयार हो गए थे और उनकी मृत्यु के बाद १५७२ में महाराणा प्रताप की जगह **जगमाल** को मेवाड़ साम्राज्य का शासक नियुक्त किया गया था। जैसे ही जगमाल शासक बने वैसे ही इन्होनें अकबर से हाथ मिला लिया था इस कारण अकबर ने खुश होकर **जगमाल** को अजमेर की जागीर उनको सौंप दी थी इस कारण जो लोग महाराणा प्रताप के साथी थे वे लोग चाहते थे कि प्रताप राज करे इसलिए जगमाल को शासक के पद से हटा दिया और मेवाड़ रत्न महाराणा प्रताप को गद्दी पर बैठा दिया था। एक समय की बात है जब सिरोही के शासक ने **जगमाल** पर हमला बोल दिया था जिसमें १५७४ ईस्वी में निधन हो गया था।  लेकिन कुछ स्रोतों से पता चलता है कि **जगमाल** का निधन १५७४ के बजाय १५८३ में हुआ था।

सन्दर्भ
-------

जगमाल की सेना में 257 भूत लड़े थे उनका मुखिया जगमाल का खास मित्र था जब भूत लड़े थे तो प्रत्येक सैनिक की दुर्दशा कर रहे थे और बस एक ही बात सबसे कह रहे थे कि तू जगमाल से लड़ेगा। जगमाल जैसा प्रतापी राजा इस धरती पर होना सौभाग्य की बात है।

1. ↑  *Maharana Pratap*, मूल से 19 नवंबर 2016 को पुरालेखित, अभिगमन तिथि 3 जनवरी 2017
2. ↑  "Jagmal Singh", *geni\_family\_tree*, मूल से 4 मार्च 2016 को पुरालेखित, अभिगमन तिथि 3 जनवरी 2017
भगवान शिव के गले में वासुकी 
समुद्रमन्थन के लिये **वासुकी** ने रस्सी का काम किया।
**वासुकी** प्रसिद्ध नाग हैं महर्षि कश्यप के पुत्र थे जो कद्रु के गर्भ से हुए थे । इसकी पत्नी शतशीर्षा थी। नागधन्वातीर्थ में देवताओं ने इसे नागराज के पद पर अभिषिक्त किया था। शिव का परम भक्त होने के कारण यह उनके शरीर पर निवास था। शिव को जब ज्ञात हुआ कि नागवंंश का नाश होनेे वाला है तब भगवाान शिव और माता पार्वती ने अपनी पुत्री मनसा का विवाह जरत्कारू के साथ कर दिया और इनके पुुत्र आस्तीक ने जनमेजय के नागयज्ञ के समय नागोंं की रक्षा की, नहीं तो नागवंंश उसी समय नष्ट हो गया होता। समुद्रमंथन के समय वासुकी ने पर्वत को बांधने के लिए रस्सी का काम किया था। त्रिपुरदाह के समय वह शिव के धनुष की डोर बना था। वासुकी के पांंच फण हैंं। वासुकी के बड़े भाई शेषनाग हैं जो भगवान विष्णु के परम भक्त हैं उन्हें शैय्या के रूप में आराम देते हैं। १००० नागों में शेषनाग सबसे बड़े भाई हैं , दूसरे स्थान पर वासुकी और तीसरे स्थान पर तक्षक हैं । 

1. ↑  "भगवान शिव से जुड़ी 12 गुप्त बातें जानिए | Bhagwan Shiv Ji se judi 12 gupt baatein - Shri Shivji" (अंग्रेज़ी में). 2023-04-05. मूल से 5 मई 2023 को पुरालेखित. अभिगमन तिथि 2023-05-05.
ककोड़ा के फल

**ककोड़ा** या **कर्कोट** (वानस्पतिक नाम : *Momordica dioica*) एक सब्जी है। इसका फल छोटे करेले से मिलता-जुलता होता है जिस पर छोटे-छोटे कांटेदार रेशे होते हैं। 
राजस्थान में इसे किंकोड़ा भी कहते हैं |

ककोड़ा या खेखसा अधिकतर पहाड़ी जमीन में पैदा होता है। यह बरसात के मौसम में होने वाला साग है। ककोड़ा की बेल होती है जो अपने आप जंगलों-झड़ियों में उग आती है और फैल जाती है। इसके 'नर' और 'मादा' बेल अलग-अलग होते हैं। इसका साग बहुत ही अच्छा व स्वादिष्ट होता है। नर्म ककोड़ा का साग अधिक स्वादिष्ट होता है जिसे लोग अधिक पसन्द करते हैं। गर्म मसालों या लहसुन के साथ ककोड़ा का साग बनाकर खाने से वात पैदा नहीं होता है।

जमीन के नीचे ककोड़ा के जड़ में आधी फुट लम्बी गांठ होती है जिसका उपयोग औषधि के रूप में किया जाता है। ककोड़ा का कन्द चीनी या शहद के साथ 1 से 5 ग्राम की मात्रा में औषधि की तरह प्रयोग किया जाता है। ककोड़ा का कन्द अधिक मात्रा में प्रयोग करने से उल्टी पैदा हो सकती है।

बाहरी कड़ियाँ
-------------

* ककोड़े की सब्जी Archived 2017-09-05 at the वेबैक मशीन
* ककोड़ा या खेखसा
* 20 रुपए की ये सब्ज़ी ठीक करती है कैंसर, नेत्र रोग, हृदय रोग और मधुमेह जैसे रोगों को
* ITIS Report
* *Photo*
प्रयागराज उच्च न्यायालय

प्रस्तावना

प्रयागराज उच्च न्यायालय भारत के उत्तर प्रदेश राज्य का उच्च न्यायालय है। यह प्रयागराज शहर में स्थित है। यह भारत के 24 उच्च न्यायालयों में से एक है।

इतिहास

प्रयागराज उच्च न्यायालय की स्थापना 1866 में हुई थी। इसे पहले इलाहाबाद उच्च न्यायालय के नाम से जाना जाता था। 2016 में, इलाहाबाद उच्च न्यायालय को दो भागों में विभाजित किया गया था: इलाहाबाद उच्च न्यायालय और प्रयागराज उच्च न्यायालय।

क्षेत्राधिकार

प्रयागराज उच्च न्यायालय के क्षेत्राधिकार में उत्तर प्रदेश के 17 जिले आते हैं। इन जिलों के नाम हैं:

* अलीगढ़
* बागपत
* बुलंदशहर
* चंदौली
* देवरिया
* एटा
* इटावा
* फर्रुखाबाद
* गाजियाबाद
* गोंडा
* हरदोई
* हाथरस
* मथुरा
* मुरादाबाद
* रामपुर
* रायबरेली

न्यायालय का संरचना

प्रयागराज उच्च न्यायालय में एक मुख्य न्यायाधीश और 16 अन्य न्यायाधीश हैं। मुख्य न्यायाधीश की नियुक्ति भारत के राष्ट्रपति द्वारा की जाती है। अन्य न्यायाधीशों की नियुक्ति भारत के प्रधानमंत्री की अध्यक्षता वाली एक समिति द्वारा की जाती है।

न्यायालय के कार्य

प्रयागराज उच्च न्यायालय के कार्य निम्नलिखित हैं:

* राज्य के कानूनों की व्याख्या करना
* राज्य के कानूनों के अनुपालन की निगरानी करना
* राज्य के सरकारी अधिकारियों के कार्यों की वैधता की जांच करना
* नागरिकों के मौलिक अधिकारों की रक्षा करना
* आपराधिक मामलों में न्याय प्रदान करना

न्यायालय के निर्णय

प्रयागराज उच्च न्यायालय के निर्णय अंतिम और बाध्यकारी होते हैं। इन निर्णयों को अन्य न्यायालयों द्वारा मानना ​​​​आवश्यक है।

प्रयागराज उच्च न्यायालय की प्रमुख उपलब्धियाँ

प्रयागराज उच्च न्यायालय ने उत्तर प्रदेश राज्य के विकास में महत्वपूर्ण भूमिका निभाई है। इसने राज्य के कानूनों की व्याख्या करके, राज्य के सरकारी अधिकारियों के कार्यों की वैधता की जांच करके, और नागरिकों के मौलिक अधिकारों की रक्षा करके राज्य में न्याय और कानून व्यवस्था को बढ़ावा दिया है।

प्रयागराज उच्च न्यायालय ने निम्नलिखित क्षेत्रों में महत्वपूर्ण उपलब्धियाँ हासिल की हैं:

* कानूनी शिक्षा और प्रशिक्षण: प्रयागराज उच्च न्यायालय ने कानूनी शिक्षा और प्रशिक्षण के क्षेत्र में महत्वपूर्ण योगदान दिया है। इसने राज्य में कई कानूनी संस्थानों की स्थापना की है, और कानूनी शिक्षा और प्रशिक्षण के लिए कार्यक्रमों का आयोजन किया है।
* न्यायिक सुधार: प्रयागराज उच्च न्यायालय ने न्यायिक सुधार के क्षेत्र में भी महत्वपूर्ण योगदान दिया है। इसने राज्य में न्यायिक प्रणाली को अधिक कुशल और प्रभावी बनाने के लिए कई सुधारों को लागू किया है।
* सामाजिक न्याय: प्रयागराज उच्च न्यायालय ने सामाजिक न्याय के क्षेत्र में भी महत्वपूर्ण योगदान दिया है। इसने राज्य में महिलाओं, बच्चों, और अल्पसंख्यकों के अधिकारों की रक्षा के लिए कई महत्वपूर्ण निर्णय दिए हैं।

निष्कर्ष

प्रयागराज उच्च न्यायालय भारत के एक महत्वपूर्ण न्यायिक संस्थान है। इसने उत्तर प्रदेश राज्य के विकास में महत्वपूर्ण भूमिका निभाई है।

**उत्तर प्रदेश**
**एटम टेक्नोलॉजीज़** **लिमिटेड** एक भुगतान सेवा प्रदाता कंपनी है जिसका मुख्यालय मुंबई, भारत में है। एटम की शुरुआत २००६ में जिग्नेश शाह द्वारा स्थापित फाइनेंशियल टेक्नोलॉजीज़ ग्रुप की सहायक कंपनी के रूप में की गई थी।

कंपनी ने ऐतिहासिक रूप से मोबाइल प्रौद्योगिकी के उपयोग के माध्यम से भुगतान और बैंकिंग सेवाओं के वितरण पर ध्यान केंद्रित किया है। एटम टेक्नोलॉजीज़ ने मोबाइल भुगतान, इंटरैक्टिव वॉयस रिस्पांस आधारित भुगतान और मोबाइल-आधारित सेवा वितरण ढांचे के लिए उत्पाद और सेवाएं प्रदान की हैं।

२७ नवंबर २०१८ को टोक्यो में मुख्यालय वाले अग्रणी आईटी सेवा प्रदाता एनटीटी डेटा ने घोषणा की कि उसने एटम टेक्नोलॉजीज़ में बहुमत हिस्सेदारी हासिल करने के लिए एक समझौता किया है।

उत्पादों
--------

एटम टेक्नोलॉजीज़ के उत्पादों में शामिल हैं:

* ऑनलाइन बैंकिंग और इंटरनेट भुगतान गेटवे (आईपीजी): एक इंटरनेट भुगतान मंच
* इंटरएक्टिव वॉयस रिस्पांस: संगठनों को फोन कॉल पर क्रेडिट और डेबिट कार्ड के माध्यम से भुगतान स्वीकार करने में मदद करता है
* मोबाइल कंप्यूटिंग ऐप जो भुगतान सेवाओं को सक्षम बनाता है। एटम मोबाइल ऐप डेबिट और क्रेडिट कार्ड, आईएमपीएस, कैश कार्ड और नेट बैंकिंग के माध्यम से भुगतान की अनुमति देता है
* भुगतान सेवाएं प्रदान करने के लिए बिक्री केंद्र, एटम इंटरनेट, इंटरएक्टिव वॉयस रिस्पांस और मोबाइल पर अपनी सेवाओं के अलावा, ईंट और मोर्टार व्यापारी, अधिग्रहण और लेनदेन प्रसंस्करण सेवाएं प्रदान करता है।[  ]

सुरक्षा
-------

कंपनी के भुगतान प्लेटफ़ॉर्म को भुगतान कार्ड उद्योग डेटा सुरक्षा मानक और भुगतान एप्लिकेशन डेटा सुरक्षा मानक प्रमाणपत्रों के लिए मान्यता दी गई है जो बैंकिंग उद्योग द्वारा स्वीकार किए जाते हैं और इसलिए इसके मोबाइल भुगतान लेनदेन और कार्ड धारक डेटा के प्रसारण की सुरक्षा सुनिश्चित करते हैं।

एटम का भुगतान प्लेटफ़ॉर्म सुरक्षित वीपीएन कनेक्टिविटी का उपयोग करके लेनदेन को रूट करने के लिए उन्नत एन्क्रिप्शन मानक १२८ बिट सिफर ब्लॉक चेनिंग का उपयोग करता है। एटम किसी भी क्रेडिट कार्ड के विवरण को संग्रहीत नहीं करता है, लेकिन रूटिंग लेनदेन के लिए बैंक के भुगतान गेटवे के पास-थ्रू के रूप में कार्य करता है।

भागीदारी
--------

एटम ने वीज़ा इंक, मास्टरकार्ड और अमेरिकन एक्सप्रेस जैसी क्रेडिट कार्ड कंपनियों के अलावा प्रमुख बैंकों के साथ गठजोड़ किया है। इन बैंकों और कंपनियों के क्रेडिट कार्ड का उपयोग एटम प्लेटफॉर्म पर लेनदेन के लिए किया जा सकता है। इन भुगतान सेवाओं को प्रदान करने के लिए १,५०० से अधिक व्यापारियों ने एटम के साथ समझौता किया है।

संदर्भ
------

1. 1 2  atom technologies signs up with Sahayata, Business Standard, 27 May 2009.
2. ↑  "NTT DATA to acquire a majority stake in Atom Technologies owned by 63 moons". *NTT DATA*. 27 November 2018. मूल से 3 January 2022 को पुरालेखित. अभिगमन तिथि 2022-01-03.
3. ↑  atom Technologies company profile Archived 14 जुलाई 2011 at the वेबैक मशीन, Mobile-Financial.com
4. ↑  Visa certification granted to India’s m-banking provider Archived 11 अक्टूबर 2009 at the वेबैक मशीन, Ecommerce Journal, 29 August 2008.
5. ↑  India's atom Receives VISA Security Certification for M-Payments, TMCnet.com, 28 August 2008.
6. ↑  IVR: making payments easier Archived 7 मार्च 2009 at the वेबैक मशीन, Express Computer, 15 December 2008.

बाहरी संबंध
-----------

* आधिकारिक वेबसाइट

साँचा:Payment service providersसाँचा:FinTech in India
**परिचय**: साग लकड़ी से निर्मित ऑर्गेनिक लकड़ी टीथर एक सुरक्षित, स्वास्थ्यकर और प्राकृतिक विकल्प है जो आपके शिशु के दांतों की सही समय पर उत्पन्न होने वाली छटाई को कम करने में मदद कर सकता है।

**विशेषताएँ:**

1. प्राकृतिक साग लकड़ी: यह टीथर साग लकड़ी से निर्मित है, जो कि प्राकृतिक और पर्यावरण के लिए अनुकूलित है।
2. सुरक्षित चयन: इसमें किसी भी हानिकारक या विषैले सामग्री का उपयोग नहीं होता है, जिससे यह शिशु के लिए सुरक्षित होता है।
3. सुपरीम गुणवत्ता: यह टीथर उच्च गुणवत्ता के साग लकड़ी से बना है जो इसे विशेष बनाता है।
4. आकर्षक डिज़ाइन: इसका सुंदर डिज़ाइन बच्चों को आकर्षित करता है और उन्हें खेलने के लिए प्रेरित करता है।

**चिकित्सा लाभ**: यह साग लकड़ी से बना टीथर शिशु के दांतों की अनुकूलित विकास को प्रोत्साहित कर सकता है और उन्हें छटाई की समस्याओं से बचाने में मदद कर सकता है। यह चबाने और चुस्ताने की क्रिया को स्थिर करके शिशु के मुँह की मांसपेशियों को मजबूती प्रदान करने में भी सहायक हो सकता है। साथ ही, इसका इस्तेमाल शिशु को दाँतों के आने के दौरान होने वाले दर्द और असुविधाओं को कम करने में भी मदद कर सकता है।

इसके अलावा, यह टीथर एक सुखद और प्राकृतिक विकल्प होने के साथ-साथ, आपके बच्चे के लिए एक अनूठा खिलौना भी हो सकता है जो उनके संजीवनी आवस्था में मदद कर सकता है।

**सुरक्षित और स्वास्थ्यप्रद:** यह लकड़ी टीथर आपके बच्चे के स्वास्थ्य के लिए एक उत्तम चयन है, जिससे उनके मुँह का ख्याल रखना आसान होता है और वह स्वस्थ विकसित हो सकता है।

इसके साथ, साग लकड़ी से बना ऑर्गेनिक लकड़ी टीथर एक स्थायी और प्राकृतिक विकल्प प्रदान करता है, जो आपके शिशु को बेहतर स्वास्थ्य और मनोबल के साथ खिलावटी समय देने में मदद कर सकता है।
**शेखर जोशी** (10 सितम्बर 1932 – 4 अक्तूबर 2022) कथा लेखन को दायित्वपूर्ण कर्म मानने वाले सुपरिचित कथाकारों में से एक थें। शेखर जोशी की कई कहानियों का अंगरेजी, चेक, पोलिश, रुसी और जापानी भाषाओं में अनुवाद हुआ है। उनकी कहानी *दाज्यू* पर बाल-फिल्म सोसायटी द्वारा एक फिल्म का निर्माण भी किया गया है। इन्हें
1987 महावीरप्रसाद दुवेदी पुरस्कार
1955 सहित्य भूषण
1997 में पहल सम्मान

जीवन परिचय
----------

शेखर जोशी का जन्म उत्तराखंड के अल्मोड़ा जिले के ओलिया गांव में वर्ष 1932 में सितंबर माह में हुआ था। शेखर जोशी की प्रारंभिक शिक्षा अजमेर और देहरादून में हुई थी। माध्यमिक की पढ़ाई के दौरान ही सुरक्षा विभाग में जोशी जी का ई.एम.ई. अप्रेन्टिसशिप के लिए चयन हो गया, जहाँ वे वर्ष 1986 तक सेवा में रहे, तत्पश्चात स्वैच्छिक रूप से पदत्याग करके वें स्वतंत्र लेखन में संलग्न हो गए।

प्रकाशित रचनाएँ
---------------

शेखर जोशी की कई कहानियाँ जैसे— *दाज्यू, कोशी का घटवार, बदबू, मेंटल* आदि ने न सिर्फ उनके प्रशंसकों की लंबी जमात खड़ी की बल्कि नई कहानी की पहचान को भी अपने तरीके से प्रभावित किया है। पहाड़ी इलाकों की गरीबी, कठिन जीवन संघर्ष, उत्पीड़न, यातना, प्रतिरोध, उम्मीद और नाउम्मीदी से भरे औद्योगिक मजदूरों के हालात, शहरी-कस्बाई और निम्नवर्ग के सामाजिक-नैतिक संकट, धर्म और जाति में जुड़ी रुढ़ियाँ— ये सभी उनकी कहानियों के मुख्य विषय हैं। शेखर जोशी की प्रमुख प्रकाशित रचनाएँ निम्नलिखित हैं:—

* **कोशी का घटवार 1958**
* **साथ के लोग 1978**
* **हलवाहा 1981**
* **नौरंगी बीमार है 1990**
* **मेरा पहाड़ 1989**
* **डागरी वाला 1994**
* **बच्चे का सपना 2004**
* **आदमी का डर 2011**
* **एक पेड़ की याद 2015**
* **प्रतिनिधि कहानियाँ**

निधन
----

**शेखर जोशी** जी का निधन 90 वर्ष की उम्र में 4 अक्तूबर 2022 को गाजियाबाद में हुआ।

इन्हें भी देखें
---------------

* हिन्दी गद्यकार

सन्दर्भ
-------

1. ↑  "शेखर जोशी". abhivyakti-hindi.org. मूल से 28 अगस्त 2017 को पुरालेखित. अभिगमन तिथि 2017-07-17.
2. ↑  "Shekhar Joshi". wikipedia.org. मूल से 23 अक्तूबर 2017 को पुरालेखित. अभिगमन तिथि 2017-07-17.
3. ↑  "Shekhar Joshi: साहित्यकार शेखर जोशी का गाजियाबाद में निधन, कहानियों का कई भाषाओं में हो चुका है अनुवाद". *Amar Ujala*. अभिगमन तिथि 11 अक्टूबर 2022.
4. ↑  गद्य कोश
5. ↑  "कोसी का घटवार | हिन्दवी". *Hindwi*. अभिगमन तिथि 11 अक्टूबर 2022.
6. ↑  "Enterprise Advertising & Analytics Solutions". *Google Marketing Platform* (अंग्रेज़ी में). अभिगमन तिथि 11 अक्टूबर 2022.
7. ↑  आज तक

| * दे
* वा
* सं
**हिन्दी साहित्यकार (जन्म १९३१-१९४०)** |
| --- |
| कन्हैयालाल नन्दन  •  मन्नू भंडारी  •  गिरिराज किशोर  •  श्याम बहादुर वर्मा  •  दया प्रकाश सिन्हा  •  परमानन्द श्रीवास्तव  •  नरेन्द्र कोहली  •  पद्मा सचदेव •  ममता कालिया  •  मनोहर श्याम जोशी  •  मृदुला गर्ग  •  रवीन्द्र कालिया  •  शेखर जोशी  •  शैलेश मटियानी  •  श्रीकांत वर्मा  •  पंकज बिष्ट  •  सेवा राम यात्री |
चित्र:Handmade wooden spinning top small size mobera.png
**Introduction**: लट्टू, जिसे लकड़ी का खिलौना भी कहा जाता है, एक पारंपरिक भारतीय खेल और मनोरंजन का हिस्सा है। यह एक हथकरघा है जिसे बच्चे से लेकर बड़े तक हर किसी ने खेला है और उसे अपने जीवन के कई पहलुओं में महसूस किया है। इसे आमतौर पर लकड़ी से बनाया जाता है और इसे लट्टू कहा जाता है, जिसमें खेलने का मजा ही कुछ और है।

**इतिहास**: लट्टू का इतिहास बहुत पुराना है और यह भारतीय सांस्कृतिक विरासत का हिस्सा है। यह खेल विभिन्न क्षेत्रों में विभिन्न नामों से जाना जाता है, जैसे कि 'लट्टू' उत्तर भारत में, 'भाँड़' बिहार में, और 'भुगरी' गुजरात में। इसे विभिन्न रूपों में बनाया जाता है, लेकिन लकड़ी का लट्टू सबसे प्रमुख है जो बच्चों और बड़ों के बीच पूरे देश में लोकप्रिय है।

**विशेषता**: लट्टू खेलने का एक अद्वितीय अनुभव प्रदान करता है और यह मानसिक और शारीरिक समर्थन को बढ़ावा देता है। इसका निर्माण लकड़ी से किया जाता है, जो इसे पर्यावरण के प्रति सजग बनाता है। यह खेल बच्चों के लिए मनोरंजन के साथ-साथ सोचने की क्षमता को भी बढ़ाता है।

**मोबेरा द्वारा प्रस्तुति**: मोबेरा ने इस पारंपरिक खेल को आधुनिक रूप में प्रस्तुत किया है। उनका लकड़ी का लट्टू हस्तनिर्मित है और बच्चों और बड़ों के लिए उपयुक्त है। इसकी विशेषता इसमें प्रचुर स्वरूप से सुनिश्चित की गई है ताकि खेलने का मजा दुगुना हो। अधिक जानकारी के लिए यहाँ जाएं।

**संक्षेप**: लट्टू एक मनोहर और संरक्षित खेल है जो लकड़ी के साथ जुड़ा हुआ है। इसका खेलना सिर्फ मनोरंजन नहीं, बल्कि सामाजिक और मानविक दृष्टि से भी लाभदायक है। मोबेरा के लट्टू ने इस पारंपरिक खेल को नए और रोचक रूप में प्रस्तुत किया है, जिससे यह खेल आज भी लोकप्रिय है और आने वाली पीढ़ियों को भी प्राणस्वरूप रूप से बांधेगा।
**अपहरण** वर्ष 2005 में बनी अपराध-ड्रामा पर आधारित निर्देशक प्रकाश झा की हिन्दी भाषा की फिल्म है। फिल्म की मुख्य भुमिकाओं में अजय देवगन, नाना पाटेकर तथा बिपाशा बसु आदि ने अभिनय किया है। फिल्म का मुख्य विषय आदर्शवादी पिता और महत्वाकांक्षी पुत्र के मध्य उन विरोधाभासी टकराव पर केंद्रीत है जिनके पृष्ठभूमि पर बिहार जैसे उत्तरी भारत के प्रांतों में अपहरण का राजनीतिकरण के चलते अपराधिक गतिविधियों के लिए उद्योग का रूप ले रहा है। सामाजिक संवेदनशील मुद्दे पर बनी फिल्म 'अपहरण' भारतीय बाॅक्स-ऑफिस में औसत प्रदर्शन करती है।

संक्षेप
-------

अजय शास्त्री (अजय देवगन) एक मेधावी स्नातकोत्तर और ईमानदार युवक है जिसका सपना है कि वह भी पुलिस ऑफिसर बने। उसके पिता रघुवंशी शास्त्री (मोहन अगाशे) एक सेवानिवृत्त पूर्वशिक्षक है जो आदर्शवादी सिद्धांतों और गांधीवादी नीति का पालन करते हैं जो सामाजिक कार्यों में अपने को सक्रिय रखते हैं। प्रोफेसर शास्त्री को जितना अपने आदर्शवाद सिद्धांतों का विश्वास है उतना ही वे अपने बेटे अजय से उनपर चलने की अपेक्षा रखते हैं। पर कई बार यही नैतिक सिद्धांतों के चलते अजय को अपने महत्वाकांक्षाओं की राह में खटकते हैं, जिससे पिता-पुत्र के विचारों में दरार की स्थिति उत्पन्न हो जाती है।

अजय अपने दोस्त काशीनाथ (आयूब खान) के साथ मूरली से काफी बड़ी रकम कर्ज लेते है ताकि पुलिस बहाली की मेरिट लिस्ट में अपने नाम के चयन के लिए रिश्वत दे सके। लेकिन अजय की उम्मीद तब बिखर जाती है जब उसके पिता द्वारा पुलिस बहाली में हुए धांधली को मीडिया में उजागर करते हैं, परिणामस्वरूप सभी अभ्यार्थियों के साथ अजय का नाम भी कट जाता है। वहीं मुरली उन पर जल्द कर्ज चुकाने का दबाव डालता है। मजबूरन अजय अपने साथियों के साथ मिलकर अपहरण की कोशिश करते हैं, वे सफल भी हो जाते हैं लेकिन जल्द ही उनको आभास होता है कि उनका बंधक गया सिंह (यशपाल शर्मा) के अधीन है और वह विधायक तबरेज़ आलम (नाना पाटेकर) का वफादार गुर्गा है।

चरित्र
------

मुख्य कलाकार
------------

▪अजय देवगन - अजय शास्त्री

▪बिपाशा बसु - मेघा बसु

▪नाना पाटेकर - तबरेज़ आलम (विधायक)

▪यशपाल शर्मा - गया सिंह

▪मोहन अगाशे - प्रोफेसर रघुवंश शास्त्री

▪आयुब खान - काशी नाथ

▪अनूप सोनी - आकाश रंजन (प्रेस पत्रकार)

▪मुकेश तिवारी - पुलिस अधीक्षक अनवर खान

▪चेतन पण्डित - दया शंकर

▪पंकज त्रिपाठी - गया सिंह का आदमी

▪एहसान खान - डी.एस.पी वीरेन्द्र शुक्ला

▪मुरली शर्मा - मुरलीधर

▪बृजगोपाल - जगन्नाथ मण्डल

▪अखिलेन्द्र मिश्रा - बृजनाथ मिश्रा (मुख्यमंत्री)

▪राधाकृष्णा दत्ता - सेठ सूरजमल

▪मुकुल नाग - उस्मान

▪चेतन पण्डित - दिनकर पाण्डे (गृहमंत्री)

▪पद्म सिंह - धरम सिंह

▪पृथ्वी जुत्थी - द्वारका

▪खालिद सिद्दीकी - कमल किशोर

▪मृलनालिणी शर्मा

▪राज खान - सेठ चाँदमल

▪प्रथमेश मेहता

▪खान जहांगीर खान - सलीम खान

दल
--

संगीत
-----

रोचक तथ्य
---------

परिणाम
------

### बौक्स ऑफिस

### समीक्षाएँ

नामांकन और पुरस्कार
-------------------

### फ़िल्मफ़ेयर पुरस्कार

* 2006 - फ़िल्मफ़ेयर सर्वश्रेष्ठ खलनायक पुरस्कार - नाना पाटेकर

बाहरी कड़ियाँ
-------------

* *अपहरण*  इंटरनेट मूवी डेटाबेस पर
***कैसा है ये रिश्ता अनजाना*** S3 इन्फोमीडिया प्राइवेट लिमिटेड द्वारा निर्मित एक भारतीय ड्रामा टेलीविजन श्रृंखला है। इसका प्रीमियर 26 जून 2023 को दंगल टीवी पर हुआ। इसमें राहुल शर्मा और साची तिवारी हैं।

कहानी
-----

अनमोल, एक गाँव की एक युवा लड़की, खुद को एक तयशुदा विवाह में पाती है जो उसकी पसंद का नहीं था। वह रमन से शादी करने वाली थी, लेकिन अपनी शादी के दिन, वह पहले से ही शादीशुदा रजत से शादी कर लेती है। अपनी आपत्तियों के बावजूद, वह अपनी निराशा की गहरी भावना को छिपाते हुए अपनी प्रतिबद्धता को बनाए रखने के लिए मजबूर महसूस करती है जो अंततः प्यार में बदल जाती है।

कलाकार
------

### मुख्य

* अनमोल "अमू" के रूप में साची तिवारी: रजत की पत्नी; रमन की प्रेम रुचि
* रजत के रूप में राहुल शर्मा: मृदुला के पूर्व पति; अनमोल के पति; दिव्यासा के पिता

### पुनरावर्ती

* रमन के रूप में गौरव राज पुरी: अनमोल की प्रेमिका
* मृदुला के रूप में चारु असोपा: रजत की पहली पत्नी; दिव्यासा की एकल माँ
* राजा चौधरी
* कल्याणी के रूप में कंचन गुप्ता: नंदिनी की माँ
* लाली के रूप में दृशा कल्याणी
* सुनहरी के रूप में नीलम पठानिया
* भूमि के रूप में दीक्षा निशा
* स्नेहल बोरकर
* अनिल लालवानी उदय के रूप में: अनमोल के भाई
* नन्दिनी के रूप में छाया फणसे
* यशोदा के रूप में नताशा राणा
* अजय के रूप में पुनीत चन्ना: अनमोल के भाई
* विजय के रूप में अक्षय वर्मा
* कियारा चौहान दिव्यासा के रूप में: रजत और मृदुला की बेटी

उत्पादन
-------

### ढलाई

प्रारंभ में, शालीन मल्होत्रा ​​​​से पुरुष प्रधान भूमिका निभाने के लिए बातचीत की गई थी, लेकिन बाद में वे अपने व्यक्तिगत कारणों से पीछे हट गए। राहुल शर्मा और साची तिवारी को मुख्य भूमिका के रूप में साइन किया गया। चारु असोपा नकारात्मक भूमिका निभाएंगी।

जुलाई 2023 में चारु असोपा, कैसा है ये रिश्ता अंजना के 200 कलाकारों और क्रू सदस्यों के साथ मुंबई में मूसलाधार बारिश के कारण 2 दिनों के लिए सेट के अंदर फंस गईं।

### मुक्त करना

पहला प्रोमो जून 2023 में जारी किया गया था। इसे 26 जून 2023 को रिलीज़ किया गया था और इसने *बिंदिया सरकार* की जगह ली थी।

यह भी देखें
-----------

* दंगल टीवी द्वारा प्रसारित कार्यक्रमों की सूची

संदर्भ
------

बाहरी कड़ियाँ
-------------
भूमि पेडनेकर
**भूमि पेडनेकर** एक उभरती हुई बॉलिवुड अभिनेत्री है। अभिनय का काम करने से पहले उन्होंने यश राज के बैनर के नीचे सहायक निर्देशक के तौर पर काम किया था। इसके बाद उन्होंने उसी कंपनी के साथ तीन फिल्मों के समझौते पर हस्ताक्षर किए। उन्होंने वर्ष २०१५ में रिलीज़ हुई फिल्म दम लगा के हईशा के द्वारा अपना बॉलिवुड में पदार्पण किया। फिल्म ने रिलीज़ के बाद अच्छा कारोबार किया और लोगो ने उनके काम की काफी प्रशंसा भी की। इसी फिल्म के लिए उन्हें फिल्मफेयर की सर्वश्रेष्ठ डेब्यू अभिनेत्री के अवार्ड से सम्मानित भी किया जा चुका है।

निजी जीवन
---------

भूमि का जन्म १८ जुलाई १९८९ को मुंबई में हुआ। उन्होंने अपनी पढ़ाई मुंबई में जुहू स्थितीत आर्य विद्या मंदिर में पूरी की। उनके पिता महाराष्ट्र से हैं और माँ हरियाणा से हैं।

करियर
-----

उनकी एक फिल्म "दम लगा के हईशा" फरवरी 2015 को सिनेमाघरों में प्रदर्शित हो चुकी है। इस फिल्म में वह अभिनेता आयुष्यमान खुराना के साथ नज़र आई थी। फिल्म में उन्होंने एक शादीशुदा औरत का किरदार निभाया था। फिल्म ने भारत में अच्छा कारोबार किया है। उन्हें इस फिल्म के लिए "फिल्मफेयर अवॉर्ड, प्रोड्यूसर्स गिल्ड फिल्म अवॉर्ड्स, स्क्रीन अवार्ड्स, ज़ी सिने अवार्ड्स, स्ट्रडस्ट अवार्ड्स, बिग स्टार एंटरटेनमेंट अवार्ड्स और इंटरनेशनल फिल्म अकादमी पुरस्कार सहित 6 पुरस्कार प्राप्त हुए हैं।

आनेवाली फिल्में
---------------

* 2017 में वह सह-अभिनेता आयुष्मान खुराना के साथ फिल्म शुभ मंगल सावधान में नज़र आ रही हैं।

* इस फ़िल्म से पूर्व स्वच्छ भारत के मिशन पर बानी फिल्म टॉयलेट: एक प्रेम कथा में भी उनका अहम किरदार है।

इन्हें भी देखें
---------------

* हुमा क़ुरैशी (अभिनेत्री)
* सामन्था रूथ प्रभु
* हर्षिका पूनच्चा
* राय लक्ष्मी
* एली एवराम

सन्दर्भ
-------

1. ↑  "Movie Review: हंसाते-हंसाते सब कुछ कह जाएगी ' शुभ मंगल सावधान '".
2. ↑  "Bhumi Pednekar: I love vanity as a woman".
3. ↑  "कलाकार के तौर पर मेरा जीवन किसी फिल्मस्टार से ज्यादा दिलचस्प- आयुष्मान खुराना".

बाहरी कड़ियाँ
-------------

* 

* 

*
घनश्‍याम सिंह गुप्‍त (जन्‍म 22 दिसंबर 1885, दुर्ग छत्‍तीसगढ़ - मृत्यु 13 जून 1976 दुर्ग छत्‍तीसगढ़) 

वरिष्ठ कांग्रेसी, स्वतंत्रता संग्राम सेनानी, 1915 में मध्य प्रांत एवं बरार के प्रांतीय परिषद के सदस्य चुने गए। 1923 से 1926 सेंट्रल प्रोविंस एंड बरार विधानसभा के निर्विरोध सदस्य निर्वाचित हुए, 1927-1930 के कार्यकाल में भी आप निर्वाचित हुए और प्रदेश विधान सभा के कांग्रेस दल के नेता चुने गए। इस बीच आप सन् 1926 में दुर्ग नगर निगम के भी अध्यक्ष निर्वाचित हुए थे। सन् 1930 में दिल्ली के सेंट्रल असेंबली सदस्‍य के लिए हुए चुनाव में आप सदस्‍य निर्वाचित हुए जहां सन् वे 1937 तक सदस्‍य रहे। 31 अप्रेल 1937 से 1952 तक सीपी और बेरार (CP & Berar) के विधान-सभा अध्‍यक्ष रहे। सन् 1939-50 - संविधान सभा में संविधान के हिन्‍दी ड्राफ्ट कमेंटी के अध्‍यक्ष रहे। 24 जनवरी, 1950 को घनश्याम सिंह गुप्त नें संविधान के हिन्दी अनुवाद की प्रति डॉ. राजेन्द्र प्रसाद के समक्ष प्रस्तुत की। सन् 1933 में गांधी जी जब दुर्ग आए तब इनके घर में ठहरे थे।

शिक्षा - जबलपुर के राबर्टसन कॉलेज से बीएससी गोल्ड मेडल के साथ 1906 में, सन् 1908 में इलाहाबाद विश्वविद्यालय से एलएल बी।

सन्दर्भ
-------

* 



1. ↑  "गणतंत्र दिवस: देश के संविधान को दुर्ग में मिली हिन्दी भाषा, संविधान सभा के इस सदस्य ने किया था अंग्रेजी से हिंदी ट्रांसलेट". *पत्रिका न्यूज़*. अभिगमन तिथि 2021-02-15.
*यह लेख गणित, विज्ञान, प्रौद्योगिकी आदि में प्रयुक्त **सूत्र** या **फॉर्मूला** के विषय में हैं। संस्कृत साहित्य में सूत्र ग्रन्थों के लिये सम्बन्धित लेख देखें।whr*

---

गणित में प्रतीकों एवं किसी तर्क-भाषा के रचना के नियमों का प्रयोग करते हुए बनायी गयी वस्तु को **सूत्र** कहते हैं।

विज्ञान में किसी सूचना या विभिन्न राशियों के बीच गणितीय सम्बन्ध को संक्षिप्त तरीके से दिखाने को **सूत्र** कहते हैं। रासायनिक सूत्र भी किसी तत्व या यौगिक को प्रतीकात्मक रूप से संक्षेप में दिखाने का तरीका मात्र है। 

उदाहरण के लिये किसी गोले का आयतन का सूत्र निम्नलिखित है-

{\displaystyle V={\frac {4}{3}}\pi r^{3}.}
अन्य सूत्र -
* पाइथागोरस का सूत्र: {\displaystyle a^{2}+b^{2}=c^{2}}
* p-q-सूत्र: {\displaystyle x\_{1,2}\;=\;-{\frac {p}{2}}\pm {\sqrt {\left({\frac {p}{2}}\right)^{2}-q}}}
* अलबर्ट आइंस्टीन का ऊर्जा-द्रव्यमान तुल्यता सूत्र : {\displaystyle E=mc^{2}}
* आइलर की सर्वसमिका: {\displaystyle e^{\mathrm {i} \,\pi }=-1}

इन्हें भी देखें
---------------

* संस्कृत के सूत्र ग्रन्थ
* भौतिकी के प्रमुख सूत्र
* रासायनिक सूत्र
भारत-पाकिस्तान-अफ़्ग़ानिस्तान में लोकप्रीय हस्त-चालित शैली का एक हारमोनियम
**हारमोनियम** (Harmonium) एक संगीत वाद्य यंत्र है जिसमें वायु प्रवाह किया जाता है और भिन्न चपटी स्वर पटलों को दबाने से अलग-अलग सुर की ध्वनियाँ निकलती हैं। इसमें हवा का बहाव पैरों, घुटनों या हाथों के ज़रिये किया जाता है, हालाँकि भारतीय उपमहाद्वीप में इस्तेमाल होने वाले हरमोनियमों में हाथों का प्रयोग ही ज़्यादा होता है। हारमोनियम का आविष्कार यूरोप में किया गया था और १९वीं सदी के बीच में इसे कुछ फ़्रांसिसी लोग भारत-पाकिस्तान क्षेत्र में लाए जहाँ यह सीखने की आसानी और भारतीय संगीत के लिए अनुकूल होने की वजह से जड़ पकड़ गया। हारमोनियम मुख्यतः तीन प्रकार के होते हैं। ये विभाजन संभवता उनके निर्माण स्थान अथवा निर्माण में पर्युक्त सामिग्री की गुणवत्ता के आधार पर होता है। इसके प्रकार है - १.ब्रिटिश २.जर्मन ३.खरज। अपने निर्माण की शैली या स्थान के अनुसार इनके स्वरों की मिठास में अंतर होता है जिसे योग्य संगीतज्ञ ही पहचान सकता है।

हारमोनियम भारतीय शास्त्रीय संगीत का अभिन्न हिस्सा है। हारमोनियम को सरल शब्दों में "पेटी बाजा" भी कहा जाता है।

आकार
----

आकार में हारमोनियम एक बक्से की तरह होता है। इसमें कीबोर्ड की तरह ही दबाने के लिए कीज़ होते हैं और दिखने में यह बिलकुल वैसा ही लगता है।
यह केवल हवा के दबाव वाले प्रणाली पर काम करता है। वादक इसके फ्लैप को आगे-पीछे करके हवा भरते हैं और कीज़ दबाने पर उपयुक्त स्वर निकलता है।

संगीत में उपयोग
---------------

हारमोनियम का उपयोग शास्त्रीय, सुगम, भजन, फ़िल्मी, इत्यादि में लाया जाता है।

इन्हें भी देखें
---------------

* वाद्य यंत्र
* हारमोनियम की आधारभूत जानकारी

सन्दर्भ
-------



| * दे
* वा
* सं
संगीत |
| --- |
|    • ****शास्त्रीय संगीत****       •****हिन्दुस्तानी संगीत****       • ****लोक संगीत****        • ****रवींद्र संगीत****        • **पॉप संगीत**     |
|  वाद्य यंत्र का उपयोग | गायन • वादन • नृत्य • युद्ध • उत्सव • प्रार्थना • भजन • संस्कार • यज्ञ • सम्मेलन • | G (treble) clef symbol |
| इतिहास | संगीत • भारतीय संगीत • भारतीय संगीत का इतिहास • संगीत का इतिहास |
| वाद्य यंत्र | जलयान की घंटी • झाँझ • डमरु• ढोलक • तबला • थेरेमिन • पियानो • पखावज • मंजीरा • मृदंग • शहनाई • हारमोनियम |
| तंतुवाद्य | एकतारा • ज़िथर • तानपूरा • परदा (वाद्य) • बरबत • वीणा • सितार |
| अन्य | संगीतकार • संगीत नाटक अकादमी • संगीत रत्नाकर • संगीत रचयिता • संगीतज्ञ • कर्णाटक संगीत |
| 
       |
Indian Hindi language mythological television serialसाँचा:SHORTDESC:Indian Hindi language mythological television serial

**धर्म योद्धा गरुड़** हिन्दी भाषा का एक भारतीय पौराणिक टेलीविजन धारावाहिक है। इसमें गरुड़देव की कहानी को दर्शाया गया है। इस शो में फैज़ल ख़ान, तोरल रासपुत्र, अंकित राज और विशाल करवाल मुख्य भूमिकाओं में हैं। यह कॉन्टिलो एंटरटेनमेंट द्वारा निर्मित है। यह शो 14 मार्च 2022 से सोनी सब पर प्रसारित किया जा रहा है।

कथानक
-----

कहानी शुरू होती है गरुड़ के अपनी माँ विनता से मिलने के रूप में। वे दोनों आपस में काफी जुड़ाव रखते हैं और एक-दूसरे से बहुत प्यार करते हैं। गरुड़ अपने नाग (साँप) भाइयों और अपनी विमाता महारानी कद्रू से नफरत करता है क्योंकि वह गरुड़ की माँ विनता को सताती रहती है। वह हमेशा जानने की कोशिश करता है कि कैसे उसकी माँ कद्रू की दासी बन गयी। विनता नागों की वजह से बहुत डरी रहती है, खासकर कालिया की वजह से और गरुड़ उसे बचाने के लिए आता है और नागों तथा कद्रू को अपनी परम शक्ति दिखाता है। हालाँकि विनता गरुड़ को शान्त करती है।

पात्र
-----

* फैज़ल ख़ान - गरुड़
* तोरल रासपुत्र - विनता / गरुड़ की माँ
* अंकित राज - कालिया
* विशाल करवाल - भगवान् विष्णु
* पारुल चौहान - कद्रू
* अंगद हसीजा - तक्षक के रूप में
* ऋषिकेश पांडे - ऋषि कश्यप
* अमित भानुशाली - शेषनाग
* पियाली मुंशी - अदिति
* अभिनव कुमार - इंद्र देव
* नीता शेट्टी - लक्ष्मी

इन्हें भी देखें
---------------

सन्दर्भ
-------

1. ↑  "धर्म योद्धा गरुड़ (सब टीवी) सीरियल". *Telly Celebs*.

बाहरी कड़ियाँ
-------------
एक **कातिब** (अरबी: *كَاتِب*‎) अरबी भाषी दुनिया, फ़ारसी दुनिया और भारतीय उपमहाद्वीप तक के अन्य इस्लामी क्षेत्रों में एक लेखक, मुंशी या सचिव हैं। उत्तरी अफ़्रीका में शब्द के स्थानीय उच्चारण के कारण भी इसे **केतिब** लिखा जाता है। कर्तव्यों में पत्राचार पढ़ना और लिखना, प्रभारी व्यक्ति के आदेश पर निर्देश जारी करना और दस्तावेज़ संग्रहित करना शामिल था।

यह शब्द संभवतः किताब से आया है, और संभवतः अरबों के उत्तरी अरामी पड़ोसियों से आयातित है। यह एक पूर्व-इस्लामिक अवधारणा है जिसका सामना प्राचीन अरब कवियों के कार्यों में मिलता है। लेखन की कला, हालाँकि अरब के सभी हिस्सों में मौजूद थी, स्पष्ट रूप से कुछ लोगों की उपलब्धि थी। मदीना के साथियों में से लगभग दस कातिबों के रूप में उल्लेख किया गया है। इस्लाम अपनाने के साथ कातिब का पद बड़े सम्मान का पद बन गया। इस समय तक फ़ारसी दफ्तरी के मॉडल पर सरकारी कार्यालयों की एक जटिल प्रणाली विकसित हो गई थी, सरकारी, धार्मिक, नागरिक या सैन्य इकाई की प्रत्येक शाखा का अपना कातिब था। इस प्रकार अधिक विशिष्ट सचिव पद प्राप्त करने के लिए अन्य शब्दों के साथ संयोजन में यह शब्द व्यापक रूप से प्रचलित हो गया, अर्थात कातिब दीवान - वित्तीय ब्यूरो में सचिव, कातिब अल-सिर - चांसलर सचिव या मुख्य सचिव, कातिब अल-दजैश - सचिव सेना का, इत्यादि।

इसका उपयोग उस्मानी साम्राज्य में उसी अर्थ के साथ किया गया था, यानी *किआया कातिबी* (अरबी: *كيايا كاتبإ*‎, अर्थात किआया बे के निजी सचिव), और इस प्रकार इसे अन्य भाषाओं में स्थानांतरित कर दिया गया, यानी अल्बानियाई में *क़तीब* और *क़तीप* ।

संदर्भ
------

1. 1 2 3 4  M. Th. Houtsma (1987), *First encyclopaedia of Islam, 1913-1936*, E.J. Brill, पृ॰ 819, OCLC 15549162, आई॰ऍस॰बी॰ऍन॰ 9789004082656
2. ↑  Akbar Shāh K̲h̲ān Najībābādī (2000), Ṣafī al-Raḥmān Mubārakfūrī (संपा॰), *The History of Islam*, **2**, Houston: Darussalam, पृ॰ 600, OCLC 49825878, आई॰ऍस॰बी॰ऍन॰ 9789960892887
3. ↑  Shatzmiller, Maya (1994), *Labour in the Medieval Islamic World*, Islamic history and civilization, **4**, E.J. Brill, पपृ॰ 150–151, OCLC 28256504, आई॰ऍस॰बी॰ऍन॰ 9789004098961
4. ↑  Lybyer, Albert Howe (1913), *The government of the Ottoman Empire in the time of Suleiman the Magnificent*, Cambridge: Harvard University Press, पृ॰ 184, OCLC 1562148